Vier mans vas ná hulle glo dowe vrou verkragArgieffoto Maj. Pelonomi Makau, woordvoerder van die polisie, het gesê die vier mans het in Lehurutse-landdroshof verskyn in verband met die beweerde voorval Sondag. Volgens Makau het die mans die vrou glo met ‘n panga aangeval voordat hulle haar om die beurt verkrag het in Borakalalo naby Zeerust. Die beweerde slagoffer en haar suster het die voorval by die polisie aangemeld. Makau het gesê die mans is Maandag in hegtenis geneem by ’n huis wat glo aan een van die verdagtes behoort. Die ondersoek duur voort.